**Nils David Rundblad** (s. 8. lokakuuta 1990 Lycksele, Ruotsi) on ruotsalainen jääkiekkopuolustaja, joka pelaa SHL-joukkue MoDo Hockeyssa. Hän on pelannut urallaan aiemmin NHL:ää Ottawa Senatorsissa, Phoenix Coyotesissa ja Chicago Blackhawksissa yhteensä 113 runkosarjaottelua tehopistein 4+21=25 ja kahdeksan pudotuspeliottelua ilman tehopisteitä. Rundblad oli voittamassa Blackhawksissa Stanley Cupia vuonna 2015. Alunperin hänet varasi NHL:ään St. Louis Blues ensimmäisellä kierroksella 17. pelaajana vuonna 2009. Rundblad laukoo oikealta.

Ura
---

### Seuraura

#### Uran alku Ruotsissa

Rundblad on Lycksele SK:n kasvatti. Hän debytoi seuran miesten joukkueessa vain 14-vuotiaana kaudella 2004–2005 Ruotsin neljänneksi korkeimmalla sarjatasolla maan II-divisioonassa. Rundblad siirtyi Skellefteå AIK:n organisaatioon kaudeksi 2006–2007. Kaudella 2007–2008 hän oli seuran J20-joukkueen toiseksi paras pistemies Erik Karlbergin jälkeen. Rundblad jakoi koko J20 SuperElitin puolustajien pistepörssin viidennen sijan Luleå HF:n Johan Petterssonin kanssa. Hän voitti myös sarjan pohjoisen divisioonan puolustajien piste- ja maalipörssin. Rundblad debytoi samalla kaudella myös Elitserienissä, jossa hän pelasi kuusi runkosarjaottelua ilman tehopisteitä.

Toukokuussa 2008 Rundblad teki Skellefteån kanssa kolmivuotisen Elitserien-sopimuksen. Hän pelasi liigassa varsinaisella tulokaskaudellaan 2008–2009 45 runkosarjaottelua tehden kymmenen syöttöpistettä ja kymmenen pudotuspeliottelua tehopistein 1+1=2. Rundblad teki Elitserien-uransa avausmaalin kuudennessa puolivälieräottelussa 14. maaliskuuta 2009 Linköping HC:tä vastaan. Hän pelasi osan kaudestaan vielä myös Skellefteån J20-joukkueessa, jossa Rundblad teki kymmenessä ottelussa tehot 8+7=15.

St. Louis Blues varasi Rundbladin ensimmäisellä kierroksella 17. pelaajana NHL:n varaustilaisuudessa 2009. Kaudella 2009–2010 hän pelasi Elitserienissä 47 runkosarjaottelua tehopistein 1+11=12 ja 12 pudotuspeliottelua tehden yhden syöttöpisteen. Atlant Mytištši Rundbladin toisella kierroksella 43. pelaajana KHL:n varaustilaisuudessa 2010.

Kesäkuussa 2010 Rundblad teki kolmivuotisen NHL-tulokassopimuksen St. Louis Bluesin kanssa. Hänet lainattiin päivää myöhemmin vielä kaudeksi 2010–2011 Skellefteån Elitserien-joukkueeseen. Vain noin kaksi viikkoa myöhemmin Blues kauppasi Rundbladin NHL:n varaustilaisuuden 2010 yhteydessä Ottawa Senatorsiin vaihdossa ensimmäisen kierroksen varausvuoroon, jonka Blues käytti hyökkääjä Vladimir Tarasenkoon. Kaudella 2010–2011 Rundblad teki todellisen läpimurtonsa Elitserienissä tekemällä 55 runkosarjaottelussa tehot 11+39=50, joilla hän voitti koko Elitserienin syöttöpörssin, puolustajien pistepörssin ja sijoittui pistepörssissä kolmanneksi edellään vain joukkuetoverit Joakim Lindström ja Mikko Lehtonen. Rundblad jäi vain kolmen tehopisteen päähän Elitserienin kaikkien aikojen puolustajien yhden kauden piste-ennätyksestä, joka on David Petrasekin (15+38=53) hallussa edelliseltä kaudelta 2009–2010. Pudotuspeleissä Rundblad jakoi tehoilla 3+7=10 Skellefteån sisäisen syöttöpörssin voiton Joakim Lindströmin kanssa sekä Elitserienin puolustajien piste- ja syöttöpörssin voiton Färjestad BK:n Magnus Nygrenin kanssa. Hän voitti kauden päätteeksi SHL-hopeaa. Rundblad palkittiin Elitserienin parhaana puolustajana Salming Trophylla ja hänet valittiin Ruotsin jääkiekon tähdistökentälliseen.

#### NHL-tulokassopimus Ottawa Senatorsiin ja kauppaaminen Phoenix Coyotesiin

Rundblad siirtyi kaudeksi 2011–2012 Ottawa Senatorsin organisaatioon. Hän otti harjoitusleirin päätteeksi paikan seuran NHL-vahvuudesta. Rundblad teki NHL-debyyttinsä runkosarjan kolmannella kierroksella 11. lokakuuta 2011 Minnesota Wildia vastaan. Hän sai ottelussa jääaikaa 20.59 minuuttia, josta ylivoimalla 2.50 minuuttia. Rundbladille merkittiin ottelusta teholukema –1. NHL-uransa avausmaalin hän teki 27. marraskuuta 2011 Carolina Hurricanesia vastaan. Rundblad pelasi Senatorsissa alkukauden aikana 24 runkosarjaottelua tehopistein 1+3=4, kunnes siirtyi joulukuussa seura kauppasi hänet ja vuoden 2012 toisen kierroksen varausvuoron Phoenix Coyotesiin vaihdossa hyökkääjä Kyle Turrisiin. Coyotesissa hän ei kuitenkaan onnistunut vakiinnuttamaan paikkaansa pelaavassa kokoonpanossa. Rundblad pelasi siellä loppukaudella kuusi runkosarjaottelua tehden kolme syöttöpistettä, mutta suurimman osan loppukaudestaan hän pelasi kuitenkin AHL-joukkue Portland Piratesissa, jossa Rundblad pelasi 30 runkosarjaottelua tehopistein 7+9=16.

Kauden 2012–2013 Rundblad aloitti Portland Piratesin AHL-joukkueessa osaksi NHL:n työsulun vuoksi. Työsulku päättyi tammikuussa 2013, mutta hänet lähetettiin harjoitusleirin päätteeksi kuitenkin takaisin farmiin, jossa Rundblad pelasi suurimman osan myös loppukaudestaan. Hän oli Piratesin tehokkain puolustaja tehoilla 9+30=39, joilla Rundblad jakoi koko AHL:n puolustajien pistepörssin kahdeksannen sijan Springfield Falconsin Nick Holdenin, Connecticut Whalen Logan Pyettin ja Houston Aerosin Brian Connellyn kanssa. Hän pelasi kauden aikana myös AHL:n tähdistöottelussa. Rundblad pelasi kauden aikana NHL:ssä kahdeksan runkosarjaottelua tehden yhden syöttöpisteen.

#### Yksisuuntainen jatkosopimus Coyotesiin ja kauppaaminen Chicago Blackhawksiin

Heinäkuussa 2013 Rundblad teki Phoenix Coyotesin kanssa kaksivuotisen ja yksisuuntaisen jatkosopimuksen. Hän pelasi alkukaudella pienessä roolissa 12 runkosarjaottelua tehden yhden syöttöpisteen, kunnes helmikuussa 2014 seura lähetti Rundbladin peliajan perässä farmijoukkue Portland Piratesiin. NHL:n siirtotakarajalla maaliskuussa Coyotes kauppasi hänet ja puolustaja Mathieu Brisebois'n Chicago Blackhawksiin vaihdossa saman vuoden varaustilaisuuden toisen kierroksen vuoroon. Rundblad liittyi heti Blackhawksin NHL-vahvuuteen ja hän pelasi loppukaudella viisi runkosarjaottelua ilman tehopisteitä. Kauden 2014–2015 Rundblad pelasi kokonaan Blackhawksin NHL-joukkueen vahvuudessa, jossa hän pelasi 49 runkosarjaottelua tehopistein 3+14=17 ja viisi pudotuspeliottelua ilman tehopisteitä. Rundblad jäi pudotuspeleissä pieneen rooliin. Hän pelasi kahdessa Stanley Cup-finaaliottelussa, mutta kesken ottelusarjan Rundblad ja Kyle Cumiskey putosivat kuitenkin kokoonpanosta Trevor van Riemsdykin ja Kimmo Timosen noustua sinne takaisin. Hän voitti kauden päätteeksi Stanley Cup-mestaruuden.

Kesäkuussa 2015 Rundblad teki Chicago Blackhawksin kanssa kaksivuotisen ja yksisuuntaisen jatkosopimuksen, joka tuo hänelle 1,05 miljoonaa dollaria kaudessa. Rundblad pelasi alkukaudella 2015–2016 varsin pienessä roolissa yhdeksän ottelua, kunnes joulukuussa seura asetti hänet siirtolistalle. Koska mikään toinen NHL-seura ei napannut Rundbladia vuorokauden kuluessa, hänet lähetettiin AHL-joukkue Rockford IceHogsin vahvuuteen. Ennen ensimmäistäkään siellä pelattua ottelua tammikuussa 2016 Blackhawks kuitenkin lainasi Rundbladin loppukauden kattavalla sopimuksella Sveitsin National League A:n ZSC Lionsiin, jonne hänet halusi päävalmentaja Marc Crawford. Rundblad pelasi siellä 11 runkosarjaottelua tehden yli piste per peli-tahdilla tehot 2+13=15 sekä neljä pudotuspeliottelua tehden yhden syöttöpisteen. Hän pelasi myös kaksi Sveitsin Cupin ottelua tehopistein 1+1=2. Turnaus päättyi ZSC:n voittoon. NLA-kautensa päätyttyä Rundblad palasi maaliskuussa IceHogsin AHL-joukkueeseen. Hän pelasi siellä kymmenen ottelua, kunnes huhtikuussa Rundblad nostettiin Blackhawksin NHL-vahvuuteen. Hän pelasi siellä yhdeksän runkosarja- ja kolme pudotuspeliottelua.

#### NHL-sopimuksen purku ja paluu Sveitsiin

Heinäkuussa 2016 Chicago Blackhawks asetti Rundbladin ehdottomalle siirtolistalle purkaakseen hänen sopimuksensa. Seuran GM Stan Bowmanin mukaan aloite purkuun tuli Rundbladilta. Syyskuussa hän palasi kauden 2016–2017 kattavalla sopimuksella NLA-joukkue ZSC Lionsiin. Rundblad oli joukkueen tehokkain puolustaja tehoilla 6+21=27, joilla hän sijoittui liigan puolustajien pistepörssissä kymmenenneksi.

#### KHL-vuodet 2017–2022

Kaudeksi 2017–2018 Rundblad siirtyi vuoden mittaisella sopimuksella KHL-seura SKA Pietariin. Hänen kautensa osoittautui kuitenkin vaikeaksi ja hän teki 39 runkosarjaottelussa vain tehot 2+9=11. Pudotuspeleissä Rundblad sai tililleen vain kaksi ottelua. Hän teki huhtikuussa 2018 kuitenkin kaksivuotisen jatkosopimuksen SKA:n kanssa. Kaudella 2018–2019 Rundblad valittiin 31. joulukuuta 2018 KHL:n viikon puolustajaksi.

Kesken kauden 2019–2020, KHL:n siirtotakarajalla joulukuussa 2019 SKA Pietari kauppasi Rundbladin HK Sotšiin rahallista korvausta vastaan. Tammikuussa 2020 hän teki seuran kanssa kaksivuotisen jatkosopimuksen. Venäjän hyökättyä Ukrainaan helmikuussa 2022 Rundblad jätti Sotšin ja poistui Venäjältä ruotsalaisen *Norran*-lehdelle antamansa haastattelun mukaan suomalaisdiplomaatin avustuksella.

#### Siirtyminen Kärppiin

Kaudeksi 2022–2023 Rundblad siirtyi vuoden mittaisella sopimuksella SM-liigajoukkue Oulun Kärppiin. Hän oli joukkueen tehokkain puolustaja tehoilla 6+20=26.

#### Paluu Ruotsiin

Rundblad palasi kaudeksi 2023–2024 kotimaahansa ja hän siirtyi kaksivuotisella sopimuksella SHL:n (ent. Elitserien) nousijajoukkue MoDo Hockeyn riveihin.

### Maajoukkueura

Rundblad edusti Ruotsia MM-kilpailuissa vuonna 2011, jolloin hän voitti hopeaa. Yhteensä Rundblad on pelannut 25 A-maaottelua tehopistein 1+5=6. Hän teki A-maajoukkuedebyyttinsä vain 19-vuotiaana LG Hockey Gamesissa 29. huhtikuuta 2010 Tukholman Globenissa Tšekkiä vastaan. Rundblad merkittiin Ruotsin kakkospuolustajapariin Victor Hedmanin viereen. Ensimmäisen ja toistaiseksi ainoan A-maajoukkuemaalinsa hän teki 14. huhtikuuta 2010 harjoitusottelussa Sveitsiä vastaan.

Rundblad pelasi myös alle 20-vuotiaiden MM-kilpailuissa vuosina 2009 ja 2010, joista jälkimmäisessä turnauksessa hän toimi Ruotsin varakapteenina. Vuoden 2009 turnaus päättyi hopeaan ja vuoden 2010 turnaus pronssiin. Rundblad pelasi myös alle 18-vuotiaiden MM-kilpailuissa vuonna 2008.

Rundblad pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti kultaa. Yhteensä Rundblad on pelannut 30 nuorten ja 26 poikien maaottelua.

Muuta
-----

Rundbladin isoveli Peter on pelannut puolustajana Ruotsin alemmissa sarjoissa. Veljesten isä on naimisissa Skellefteå AIK:n SHL-joukkueen lääkäri Karin Granbergin kanssa. Joukkueessa pelaa puolustajana Karinin poika Petter Granberg, joka on pelannut urallaan 45 NHL-ottelua ja voittanut maailmanmestaruuden vuonna 2013. Rundblad pelasi velipuolensa joukkuetoverina Skellefteåssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Lycksele SK | Division 2 | 1 | 0 | 0 | 0 | 0 | – | – | – | – | – |
| 2005–2006 | Lycksele SK | Division 2 | 11 | 5 | 2 | 7 | 2 | – | – | – | – | – |
| 2006–2007 | Skellefteå AIK | SuperElit | 14 | 3 | 4 | 7 | 12 | 2 | 0 | 0 | 0 | 2 |
| 2007–2008 | Skellefteå AIK | SuperElit | 35 | 11 | 15 | 26 | 44 | 2 | 1 | 3 | 4 | 6 |  |  |  |  |  |  | U18 | 6 | 0 | 1 | 1 | 2 |
|  | Skellefteå AIK | Elitserien | 6 | 0 | 0 | 0 | 2 | – | – | – | – | – |
| 2008–2009 | Skellefteå AIK | SuperElit | 10 | 8 | 7 | 15 | 2 | – | – | – | – | – |  |  |  |  |  |  | JMM | 6 | 1 | 1 | 2 | 0 |
|  | Skellefteå AIK | Elitserien | 45 | 0 | 10 | 10 | 8 | 10 | 1 | 1 | 2 | 2 |
| 2009–2010 | Skellefteå AIK | SuperElit | 3 | 2 | 2 | 4 | 4 | – | – | – | – | – |  |  |  |  |  |  | JMM | 6 | 1 | 4 | 5 | 2 |
|  | Skellefteå AIK | Elitserien | 47 | 1 | 12 | 13 | 14 | 12 | 0 | 1 | 1 | 2 |
| 2010–2011 | Skellefteå AIK | Elitserien | 55 | 11 | 39 | 50 | 14 | 18 | 3 | 7 | 10 | 20 |  |  |  |  |  |  | MM | 4 | 0 | 1 | 1 | 2 |
| 2011–2012 | Ottawa Senators | NHL | 24 | 1 | 3 | 4 | 6 | – | – | – | – | – |
|  | Phoenix Coyotes | NHL | 6 | 0 | 3 | 3 | 0 | – | – | – | – | – |
|  | Portland Pirates | AHL | 30 | 7 | 9 | 16 | 27 | – | – | – | – | – |
| 2012–2013 | Phoenix Coyotes | NHL | 8 | 0 | 1 | 1 | 0 | – | – | – | – | – |
|  | Portland Pirates | AHL | 49 | 9 | 29 | 38 | 26 | 3 | 1 | 0 | 1 | 0 |
| 2013–2014 | Phoenix Coyotes | NHL | 12 | 0 | 1 | 1 | 6 | – | – | – | – | – |
|  | Portland Pirates | AHL | 6 | 0 | 4 | 4 | 0 | – | – | – | – | – |
|  | Chicago Blackhawks | NHL | 5 | 0 | 0 | 0 | 0 | – | – | – | – | – |
| 2014–2015 | Chicago Blackhawks | NHL | 49 | 3 | 11 | 14 | 12 | 5 | 0 | 0 | 0 | 0 | Stanley Cup |
| 2015–2016 | Chicago Blackhawks | NHL | 9 | 0 | 2 | 2 | 6 | 3 | 0 | 0 | 0 | 4 |
|  | Rockford IceHogs | AHL | 10 | 2 | 2 | 4 | 0 | – | – | – | – | – |
|  | ZSC Lions | NLA | 11 | 2 | 13 | 15 | 2 | 4 | 0 | 1 | 1 | 0 |
| 2016–2017 | ZSC Lions | NLA | 49 | 6 | 21 | 27 | 26 | 6 | 2 | 3 | 5 | 2 |
| 2017–2018 | SKA Pietari | KHL | 39 | 2 | 9 | 11 | 6 | 2 | 0 | 0 | 0 | 0 |
| 2018–2019 | SKA Pietari | KHL | 36 | 5 | 9 | 14 | 8 | 18 | 4 | 2 | 6 | 6 |
| 2019–2020 | SKA Pietari | KHL | 25 | 2 | 6 | 8 | 10 | – | – | – | – | – |
|  | HK Sotši | KHL | 19 | 1 | 7 | 8 | 6 | – | – | – | – | – |
| 2020–2021 | HK Sotši | KHL | 52 | 3 | 13 | 16 | 26 | – | – | – | – | – |
| 2021–2022 | HK Sotši | KHL | 42 | 2 | 4 | 6 | 31 | – | – | – | – | – |
| 2022–2023 | Kärpät | SM-liiga | 60 | 6 | 20 | 26 | 18 | 3 | 0 | 1 | 1 | 0 |
| 5 kautta | yhteensä | NHL | 113 | 4 | 21 | 25 | 30 | 8 | 0 | 0 | 0 | 4 |
| 5 kautta | yhteensä | KHL | 213 | 15 | 48 | 63 | 87 | 20 | 4 | 2 | 6 | 6 |
| 4 kautta | yhteensä | Elitserien | 153 | 12 | 61 | 73 | 38 | 40 | 4 | 9 | 13 | 24 |
| 4 kautta | yhteensä | AHL | 96 | 18 | 45 | 63 | 53 | 3 | 1 | 0 | 1 | 0 |
| 2 kautta | yhteensä | NLA | 60 | 8 | 34 | 42 | 28 | 10 | 2 | 4 | 6 | 2 |
| 1 kausi | yhteensä | SM-liiga | 60 | 6 | 20 | 26 | 18 | 3 | 0 | 1 | 1 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **David Rundblad**.
* David Rundblad The Internet Hockey Databasessa (englanniksi)
* David Rundblad Eurohockey-sivustolla (englanniksi)
* David Rundblad *Elite Prospects*. Everysport Media Group AB.  (englanniksi)

### Viitteet

1. ↑  David Rundblad speaks about his move to SKA *ska.ru*.  11.5.2017. «Хоккейный клуб СКА». Viitattu 17.1.2023. (englanniksi)
2. 1 2 3 4 5 6 7 8 9 10 11 12 13  David Rundblad *Elite Prospects*. Everysport Media Group AB.  (englanniksi)
3. ↑  Elite Prospects - Skellefteå AIK J20 *eliteprospects.com*. Everysport Media Group AB. Viitattu 17.1.2023. (englanniksi)
4. ↑  Elite Prospects - J20 SuperElit Stats 2007-2008 *eliteprospects.com*. Everysport Media Group AB. Viitattu 17.1.2023. (englanniksi)
5. ↑  Blues Sign David Rundblad *nhl.com/blues*.  10.6.2010. ST. LOUIS:  St. Louis Blues. Viitattu 28.7.2011. (englanniksi)
6. ↑  Bodin, Uffe: Rundblad skrev på för Blues *hockeysverige.se*.  10.6.2010. Everysport Media Group AB. Viitattu 28.7.2011. (ruotsiksi)
7. ↑  Bodin, Uffe: "Fantastiskt bra att få behålla David" *hockeysverige.se*.  11.6.2010. Everysport Media Group AB. Viitattu 28.7.2011. (ruotsiksi)
8. ↑  Brodie, Rob: Draft deal brings Swede addition to Sens defence *nhl.com/senators*.  26.6.2010. Ottawa Senators. Viitattu 17.1.2023. (englanniksi)
9. ↑  Varausviikonlopun kaupankäynti 2010: Sobotka St.Louisiin, Matsumoto Carolinaan *Jatkoaika.com*.  26.6.2010. Jatkoaika r.y. Viitattu 17.1.2023.
10. ↑  Elite Prospects - Elitserien Stats 2010-2011 *eliteprospects.com*. Everysport Media Group AB. Viitattu 17.1.2023. (englanniksi)
11. ↑  Elite Prospects - SHL Stats All-time season *eliteprospects.com*. Everysport Media Group AB. Viitattu 17.1.2023. (englanniksi)
12. ↑  Elite Prospects - Skellefteå AIK *eliteprospects.com*. Everysport Media Group AB. Viitattu 17.1.2023. (englanniksi)
13. ↑  Elite Prospects - Elitserien Stats 2010-2011 *eliteprospects.com*. Everysport Media Group AB. Viitattu 17.1.2023. (englanniksi)
14. ↑  Minnesota Wild - Ottawa Senators - October 11th, 2011 *nhl.com*.  11.10.2011. National Hockey League. Viitattu 17.1.2023. (englanniksi)
15. ↑  Carolina Hurricanes - Ottawa Senators - November 27th, 2011 *nhl.com*.  27.11.2011. National Hockey League. Viitattu 17.1.2023. (englanniksi)
16. ↑  Coyotes Acquire Rundblad and 2012 Draft Pick from Ottawa for Turris *nhl.com/coyotes*.  17.12.2011. GLENDALE, ARIZONA:  Arizona Coyotes. Viitattu 17.1.2023. (englanniksi)
17. ↑  Beauchemin jatkaa Anaheimissa, Ponikarovski New Jerseyhin *Jatkoaika.com*.  21.1.2012. Jatkoaika r.y. Viitattu 17.1.2023.
18. ↑  Joukoittain NHL-pelaajia AHL:ään *Jatkoaika.com*.  16.9.2012. Jatkoaika r.y. Viitattu 17.1.2023.
19. 1 2 3  David Rundblad Stats, Profile, Bio, Analysis and More *sportsforecaster.com*. XML Team Solutions, LLC. Viitattu 17.1.2023. (englanniksi)
20. ↑  Elite Prospects - AHL Stats 2012-2013 *eliteprospects.com*. Everysport Media Group AB. Viitattu 17.1.2023. (englanniksi)
21. ↑  2013 All-Star rosters announced *TheAHL.com*.  17.1.2023. SPRINGFIELD, Mass.:  American Hockey League. Viitattu 17.1.2023. (englanniksi)
22. ↑  Coyotes Sign Rundblad to Two-Year Contract *nhl.com/coyotes*.  22.7.2013. GLENDALE, ARIZONA:  Arizona Coyotes. Viitattu 17.1.2023. (englanniksi)
23. ↑  Coyotesille tukku sopimuksia - Rundblad jatkaa Phoenixissa *Jatkoaika.com*.  23.7.2013. Jatkoaika r.y. Viitattu 17.1.2023.
24. ↑  Blackhawks acquire defensemen Rundblad and Brisebois from Phoenix *nhl.com/blackhawks*.  5.3.2014. Chicago Blackhawks. Viitattu 17.1.2023. (englanniksi)
25. ↑  Holt, Randy: No reason for Blackhawks to force Trevor van Riemsdyk into lineup *secondcityhockey.com*.  5.6.2015. Vox Media, LLC.  Arkistoitu 17.1.2023. Viitattu 17.1.2023. (englanniksi)
26. ↑  Blackhawks agree to terms with Rundblad *nhl.com/blackhawks*.  29.6.2015. Chicago Blackhawks. Viitattu 17.1.2023. (englanniksi)
27. ↑  Rundblad jää Chicagoon *Jatkoaika.com*.  29.6.2015. Jatkoaika r.y. Viitattu 17.1.2023.
28. ↑  Blackhawks loan Rundblad *nhl.com/blackhawks*.  3.1.2016. Chicago Blackhawks. Viitattu 17.1.2023. (englanniksi)
29. ↑  Blackhawks lainasi Rundbladin Sveitsiin *Jatkoaika.com*.  3.1.2016. Jatkoaika r.y. Viitattu 17.1.2023.
30. ↑  Hoffrén, Sami: David Rundblad, 32, koki valtavan elämänmuutoksen ja siirtyi Venäjältä Ouluun – "Oli helpotus päästä pois" *is.fi*.  11.10.2022. Sanoma Media Finland Oy. Viitattu 17.1.2023.
31. ↑  Blackhawks recall Rundblad, reassign Bickell and Rasmussen *nhl.com/blackhawks*.  12.4.2016. Chicago Blackhawks. Viitattu 17.1.2023. (englanniksi)
32. ↑  Tuominen, Pasi: Stanley Cup -voittaja halusi itse eroon NHL-sopimuksestaan *MTVuutiset.fi*.  26.7.2016. Telia Company AB. Viitattu 17.1.2023.
33. ↑  David Rundblads nya klubb är klar – återvänder till Schweiz *hockeysverige.se*.  2.9.2016. Everysport Media Group AB. Viitattu 17.1.2023. (ruotsiksi)
34. ↑  Elite Prospects - NLA Stats 2016-2017 *eliteprospects.com*. Everysport Media Group AB. Viitattu 17.1.2023. (englanniksi)
35. ↑  ​СКА продлил контракт с Давидом Рундбладом *ska.ru*.  17.4.2018. «Хоккейный клуб СКА». Viitattu 17.1.2023. (venäjäksi)
36. ↑  David Rundblad is a SKA player! *ska.ru*.  10.5.2017. «Хоккейный клуб СКА». Viitattu 17.1.2023. (englanniksi)
37. ↑  Karlsson, Måns: Svensken förlänger med superlaget – precis som Datsiuk *hockeysverige.se*.  17.4.2018. Everysport Media Group AB. Viitattu 17.1.2023. (ruotsiksi)
38. ↑  Bodin, Uffe: Trade deadline i KHL – då fick David Rundblad flytta *hockeysverige.se*.  27.12.2019. Everysport Media Group AB. Viitattu 17.1.2023. (ruotsiksi)
39. ↑  Josefsson, Samuel: Förre Tre Kronor-backen förlänger - stannar i Ryssland *hockeysverige.se*.  29.1.2020. Everysport Media Group AB. Viitattu 17.1.2023. (ruotsiksi)
40. ↑  Ahosola, Vilma: Näin ruotsalainen KHL-pelaaja pääsi Venäjältä – sai apua suomalaiselta diplomaatilta *iltalehti.fi*.  4.3.2022. Sanoma Media Finland Oy. Viitattu 17.1.2023.
41. ↑  Stanley Cup-voittaja Kärppien haaviin − David Rundblad vahvistamaan puolustusta *Jatkoaika.com*.  23.6.2022. Jatkoaika r.y. Viitattu 17.1.2023.
42. ↑  Elite Prospects - Kärpät *eliteprospects.com*. Everysport Media Group AB. Viitattu 1.5.2023. (englanniksi)
43. ↑  Westerlund, Jenna: Liigasta tutut pelaajat siirtyvät SHL:ään – Rundbladille ja Jašekille kaksivuotiset sopimukset *Jatkoaika.com*.  5.5.2023. Jatkoaika r.y. Viitattu 6.5.2023.
44. ↑  Tournaments 2009/10 *hokej.sfrp.cz*. SFRp's hockey archive. Viitattu 17.1.2023. (englanniksi)
45. ↑  Simm, Marcus: Omark straffade Schweiz - igen *svenskafans.com*.  14.4.2010. Everysport Media Group AB. Viitattu 17.1.2023. (ruotsiksi)
46. ↑  Peter Rundblad *Elite Prospects*. Everysport Media Group AB.  (englanniksi)
47. ↑  Nyström, Magnus: Ni har ingenting som jag inte har sett förut *expressen.se*.  15.4.2013. Expressen Lifestyle AB. Viitattu 17.1.2023. (ruotsiksi)
48. ↑  Petter Granberg *Elite Prospects*. Everysport Media Group AB.  (englanniksi)